Guardià de la Ciutat

El Guardià de la Ciutat és el títol que ostenta la persona que s'encarrega de governar, en nom del Rei, la ciutat de Mira Magna. Tot i que els enviats dels senyors feudals a les ciutats que formen part del seu territori, a Gerland es solen anomenar "governadors", el governador de Mira Magna gaudeix d'una designació especial per la seva condició de capital.

El Guardià de la Ciutat sol ser el cap o un altre familiar poderós d'una casa noble menor de qualsevol part del regne. És nomenat o destituït pel Rei, a proposta del Consell Reial. Aquesta figura té una certa llibertat per governar la ciutat com així ho consideri, però sempre ho farà com un delegat i no com un senyor feudal. A més, la seva autoritat pot ser evidentment sobrepassada per la del Rei, la de la Mà o la del Consell Reial. En les seves tasques de govern, com a la majoria de ciutats grans, és assessorat pel Consell de Gremis, que en reuneix tots els líders gremials, i assistit per la Guàrdia de la Ciutat, un cos de polícia format essencialment per homes plebeus que s'encarreguen de preservar l'ordre públic. Tradicionalment, però, en ser nomenat Guardià de la Ciutat, el dipositari de tant alt honor ha d'estar disposat a, en cas de conflicte, proporcionar les seves forçes familiars per defensar la ciutat, d'aquí precisament, el seu nom.